EN ORIGINAL SERIE FRA NETFLIX
Drevet af voldsom og manisk ærgerrighed om at erobre det centrale Japan
har Nobunaga nedkæmpet flere fjender, som undervurderede ham.
Hans brutale kampagner mod magtfulde buddhistiske institutioner
har vendt store dele af befolkningen imod ham.
Selv nogle af Nobunagas generaler vakler i troen på ham.
Det afskrækker ikke Nobunaga, som nu går efter oprørere i provinsen Iga,
som nægter at acceptere hans feudale styre.
IGA-PROVINSEN (DET CENTRALE JAPAN)
I 150 år havde de såkaldte rebeller fra Iga
ledet sig selv og holdt alle ubudne gæster ude af deres territorium.
Det var en blandet skare af skovhuggere, bønder, fiskere
og andre hårdføre folk, som havde valgt
et nøjsomt liv på Igas bjergrige kyster.
De levede af det, bjergene havde at byde på,
og var barske og hårde som deres omgivelser.
De kendte landskabet bedre end nogen andre
og kunne føre det, vi nu kalder guerillakrig,
mod enhver, som vovede sig ind på deres revir.
De var så gode til irregulær krigsførelse,
som var deres eneste mulighed,
at det var grundlaget for legenderne om ninjaerne fra Iga.
Ordet "ninja", som er så velkendt i dag,
er en moderne tolkning af et japansk ord, som indikerer noget hemmeligt.
Og det udtales shinobi.
En god shinobi kan klare næsten hvad som helst.
Spionage…
…indsamling af efterretninger…
…og snigmord.
Oplæringen begyndte i en meget ung alder.
Men udover den normale kampsport
omfattede den også kunsten at fremstille sprængstoffer
og, i nogle tilfælde, gift.
Mange kvinder blev oplært som shinobi.
De lærte at være spioner,
snigmordere, at skaffe oplysninger.
De kunne infiltrere målets husstand.
De kunne gemme sig fuldt synlige.
De lærte at passe ind blandt folk, men at gøre det som shinobi-agenter.
Der var en kvindelig shinobi ved navn Mochizuki Chiyome
som var oplært i bjergene.
Hun kom i kontakt med mænd og fandt så oplysninger.
Om fornødent gik de i seng med dem.
Sommetider dræbte de folk, når de havde fået oplysningerne.
De var også trænet som snigmordere.
ODA-GENERAL MYRDET 1571
Hvad man end kalder dem,
shinobi, ninjaer eller rebeller,
havde de udviklet deres færdigheder
i deres bjergrige hjemegn, Iga gennem århundreder.
Hårde tider og hårde sten skaber hårde mænd og kvinder.
Disse snigmordere, spioner og agenter var ikke til at spøge med,
for de kunne for et lille beløb udrette mere end en hel hær.
Og for at føje spot til skade
fortsatte Iga-krigerne deres strejftog ind i Odaernes territorium.
De var til stort besvær for Oda Nobunaga,
og han ville have dem ryddet af vejen.
Dræb hver og en!
De små mider!
Hvor vover de?
Kom med sake!
Ikke nok med, at de angreb hans kommunikationslinjer,
deres lille provins stødte op
til territoriet tilhørende Nobunagas søn, Oda Nobukatsu.
Sake! Kom med sake!
Oda Nobukatsu besluttede at knuse dem for sin far.
Nobukatsu stod på mange måder i skyggen af sine storebrødre.
Nobukatsu kan have set det som en chance
for at bevise sit værd overfor sin far, Nobunaga.
Oda Nobukatsus plan var simpel.
Han ville trænge ind i Iga gennem tre bjergpas,
samle sine styrker og tilintetgøre disse bønder.
Den mere konventionelle Nobukatsu
marcherede ind i Iga med en opfattelse af, at disse folk bare var bondeknolde.
Mændene i Iga vidste, hvor de ville være,
og hvor de bedste angrebspunkter var.
Som mestre i guerillakrig
var de fast besluttede på at bruge Igas bjerge som våben.
Da kampen begyndte,
forsøgte Nobukatsus styrker at indtage deres formationer for at gengælde ilden.
Angrib!
Men de kunne ikke se deres mål.
Igaerne bevægede sig frem og tilbage som tidevandet.
Der herskede total forvirring.
Det var ikke et slag. Det var en afklapsning.
Uden system, uden mål.
Under angrebet blev en af Nobukatsus fremtrædende generaler dræbt.
Tilbage!
Det var en komplet ydmygelse for Oda Nobukatsu,
så han gav ordre til tilbagetrækning.
Og på deres vej tilbage til Ise
blev de konstant angrebet af befolkningen.
som tog kæppe og sten, hvis de ikke havde våben,
og kastede dem mod de desperate soldater på tilbagetog.
De overlevende trak sig tilbage over hals og hoved
uden at ane, hvem eller hvad der angreb dem.
Hvordan kunne du tabe til en flok bønder?
Du vanærer navnet Oda.
Felttoget havde været en katastrofe uden fortilfælde.
Nu er det nok. Gå med dig.
Hvis nederlaget ikke var blevet straffet,
kunne det have ført
til større oprør imod ham.
Og vi ved, at Nobunaga var så vred,
at han overvejede at henrette Nobukatsu.
Du skal dræbe dem alle.
Men i stedet ville han simpelthen fjerne Iga fra landkortet.
I 1581 valgte Nobunaga fem af sine mest erfarne generaler
til en stor invasion af Iga fra fem forskellige retninger.
Folkene i Igas var fulde af kampgejst,
Men Igas mænd kunne ikke gøre det,
de havde gjort, da Nobukatsu angreb.
De havde ikke folk nok til bagholdsangreb på fem styrker.
Nobunagas hær rykkede frem
og brændte alle huse og landsbyer på deres vej.
Og de dræbte enhver, som gemte sig.
Det var i sandhed Davids kamp mod Goliat.
Men denne gang ville Goliat vinde.
Mænd, kvinder og børn blev hugget ned eller brændt.
Det forlyder endda, at fremfor at lade deres kære
falde i fjendens hænder,
dræbte Iga-soldater deres egne, før de begik selvmord.
Ikke kun for familiens æres skyld men for at bevare deres hemmeligheder.
Det var folkemord,
overlagt og systematisk udryddelse af alt liv i Iga.
Nobunaga ville ikke finde sig i at være blevet ydmyget,
og alle provinsen skulle bøde for det med deres liv.
Da han med succes havde pacificeret Iga…
havde Nobunaga nået højdepunktet af sin magt og autoritet.
LEDER AF IGAS OPRØRSHÆR
Han var meget tæt på at forene hele Japan.
Han havde ikke blot besejret nogle af Japans mægtigste mænd nogensinde,
han havde også fastslået sin position
ved at bygge Japans største fæstning nogensinde.
Det var Azuchi-borgen.
Det syv etager høje borgtårn var udsmykket på en helt ny måde.
På hver etage i tårnet
var der afbildninger af guder, dyr eller magtfulde mænd.
Jo højere man kom op,
jo mere betydningsfulde var de afbildede.
Men allerøverst oppe, i Nobunagas private værelse,
var der ingenting…
…kun et spejl…
…hvori han kunne se sig selv.
Ligesom Alexander den Store ophøjede sig selv til gud i Ægyptens ørken,
mente mange, fordi Nobunaga kun havde dette spejl,
som var gudernes symbol i Japan,
at han så sig selv som en gud.
Han var blevet en blodtørstig dommer,
som pløjede sig gennem alle klasser og provinser i Japan
og tiltvang sig magten.
Og efter alle hans blodige nedslagtninger
gav flere personer i Kyoto ham
tilnavnet De Seks Himles Dæmonkonge.
Der kommer et tidspunkt,
hvor man enten må trække sig fra magten
eller fortsætte med at slå ihjel.
Nobunaga valgte det sidste.
Den såkaldte dæmonkonge fortsætter sin hensynsløse plan om ekspansion
og går nu efter et nyt mål,
den magtfulde Mori-familie, som hersker over store områder mod vest.
Han beordrer sin betroede general gennem mange år, Toyotomi Hideyoshi,
til at angribe deres hovedfæstning.
TAKAMATSU-BORGEN
Trækket får stor indflydelse på begge mænds fremtid.
Hideyoshi er en af Nobunagas bedste feltgeneraler
og bliver betroet et felttog
mod familien Mori i det vestlige Japan, en af de mest magtfulde daimyo-familier.
Hideyoshi belejrede en af Moriernes borge, Takamatsu.
Borgen var garnison for omkring 5000 soldater,
som Hideyoshi omringede med sine 30.000 soldater.
Men han modtog rapporter om, at Morierne var på vej med en hær på over 40.000 mand.
Det bragte Hideyoshi i en farlig position.
Hvis Moriernes undsætningshær kom,
ville han blive fanget mellem
borgens forsvarsstyrker og mure og Moriernes undsætningsstyrke.
Hideyoshi sendte bud hjem til Nobunaga med en beskrivelse af situationen
og bad Nobunaga komme med hovedparten af sine styrker
for at møde Moriernes undsætningshær.
Mitsuhide, dine tropper skal støtte Hideyoshi.
-Jeg følger snart efter. -Javel.
Han forstod, situationen var alvorlig,
så Nobunaga beordrede Mitsuhide til at bevæge sig mod vest hurtigst muligt.
Nobunaga gjorde klar til at følge efter med sin egen hær.
Akechi Mitsuhide havde en usædvanlig baggrund.
Han var kommet i Nobunagas tjeneste som ronin.
Altså en samurai, hvis tidligere herre var faldet i kamp.
De fleste lensherrer udvalgte folk blandt tætte allierede gennem århundreder
til øverstbefalende.
Nobunaga giver den herreløse samurai
uden forbindelse til familien Oda en høj rang.
ELLEVE ÅR TIDLIGERE
Mitsuhide var glødende buddhist
og var blevet rystet over massakren på buddhister på Hiei-bjerget.
Nej, lad være!
Og vi ved, at sommetider
fornærmede Nobunaga ham offentligt eller ydmygede ham sågar.
Nej, lad være!
En af Nobunagas krænkelser af Mitsuhide
fandt sted under et felttog,
hvor Nobunagas ondsindethed kostede Mitsuhides mor livet.
Bitterheden, nedgørelserne, forurettelsen
hober sig op i ham og fik tilsyneladende filmen til at knække.
Tiden er inde.
-Vi drager i krig. -Javel!
I stedet for at komme Hideyoshi til undsætning
beordrede Mitsuhide sine mænd til at marchere mod Kyoto.
Og først i allersidste øjeblik
delagtiggjorde han sine generaler i sin plan,
som gik ud på at myrde Nobunaga og selv tage magten over Japan.
Den nat rastede Nobunaga i Kyoto i et lille tempel ved navn Honnoji.
Nobunaga har en lille gruppe af pager og livvagter som sin private styrke.
Han er sårbar.
Chancen byder sig måske aldrig igen,
og det lader til, Mitsuhide så sådan på det.
Mitsuhide førte sin hær ind i hjertet af Kyoto
og indledte et voldsomt angreb på Honnoji-templet.
Nobunaga blev fuldstændig overrumplet.
Da han forstod, hvad der foregik…
…kæmpede han tappert til det sidste.
Oda Nobunaga havde hurtigt indset, at alt var tabt.
Men han kunne ikke slippe væk…
…og han trak sig tilbage til et af templets bageste rum.
Det ser virkelig ud til, at Nobunaga ikke er til at stoppe.
På cirka 20 år er han gået
fra at herske over en del af en lille provins
til at herske over en 1/3 af landet.
Og nu, på en enkelt dag, er verden vendt på hovedet.
Det var en chokerende hændelse, som ingen havde set komme.
Slet ikke Nobunagas arvtager, hans ældste søn Nobutada,
som befandt sig i Azuchi-borgen omkring 30 km mod øst.
Mitsuhides næste træk var at føre sin hær til Azuchi
og myrde Nobutada.
Ved at dræbe Nobunaga og hans arvtager
havde Akechi Mitsuhide skabt et magttomrum i Japan.
Og det tomrum ville han selv udfylde.
Nobunagas død for Akechi Mitsuhides hånd er rystende.
Den store krigsherre er nu strakt til jorden,
så den politiske ledelse, alle havde ventet,
kan tilfalde enhver.
Nu begynder kapløbet om at gribe magten.
Der er stort set tre kandidater. Der er Akechi Mitsuhide.
Der er Togugawa Ieyasu, som er ude østpå.
Og så er der Toyotomi Hideyoshi.
Mens alt dette sker, kæmper Hideyoshi i det vestlige Japan mod Morierne.
Han venter bekymret på nyt om forstærkninger fra Odaerne.
Da budbringeren endelig ankommer,
kommer hans budskab til at ændre Japans historie.
Nobunaga er død.
Hideyoshi gør, som man forventer af en loyal kriger,
og søger hævn og viser sin troskab til Nobunaga, også efter hans død.
I 11 dage møder Mitsuhide ingen modstand.
Hideyoshi må hævne sin døde herre,
da han frygter, at andre krigsherrer ellers vil støtte Mitsuhide.
Hideyoshi haster mod Kyoto for at kæmpe med Hideyoshi
om magten over det centrale Japan.
Mitsuhide var chokeret over,
at Hideyoshi nåede så hurtigt frem.
Han troede, han havde tid til at konsolidere sin position,
før han skulle konfrontere en trussel.
Vi vil bevæge os denne vej.
Han ved, hans hær er underlegen,
så han vælger at gå i stilling ved Yamazaki.
Slaget fandt sted ved Yamazaki,
fordi Akechi Mitsuhides borg lå ved en meget smal indfaldsvej
med bjerge på den ene side og en flod på den anden.
Det var er fremragende sted at tage kampen op.
Hvis man ikke kontrollerer og vælger et område,
hvor man ikke kan omringes, når man er i undertal,
er man i en umulig situation.
Det klassiske eksempel i vesten er Slaget ved Thermopylæ, ikke?
De 300 spartaner, som bevogter passet mod perserne.
Det er Mitsuhides teori,
at den forsvarsmæssige fordel vil gavne ham.
Men han har begået en fejl.
Han placerer ikke soldater på bjerget, som hedder Tennozan.
Hideyoshis styrker kommer først og indtager højdedraget.
Hideyoshi sender sin højre flanke mod Akechis linjer.
Da de når fjenden, sender han venstre flanke.
Han angriber Akechi-styrkerne fra begge sider.
Da kampene mellem de to begynder,
ser det først ud til, at Mitsuhide kan vinde.
Slaget ved Yamazaki var et særdeles barsk.
Lydene af skrigende mænd, blod strømmede fra sår.
Og især den koncentrerede ild fra hagebøsserne,
som nu var normen i samuraikrige.
Så slagmarken blev indhyllet i røgskyer,
og under den tætte beskydning kunne man se lysglimt fra geværerne,
man hørte heste skrige, man hørte sværd hugge.
Akechi!
Angrebet er for overvældende.
Mitsuhide må flygte.
Det lykkedes det Mitsuhide at gøre.
Han galopperede væk med en håndfuld trofaste mænd
og forsøgte at skjule sig i en landsby.
Han blev set af nogle bønder.
Mitsuhide blev omringet…
…og stukket ihjel.
Akechi Mitsuhide ligger nu død,
13 dage efter at have myrdet sin herre, Oda Nobunaga.
Derfor blev han af senere generationer
noget hånende kaldt 13-dages-shogunen.
Da han hævner sig på forræderen, Akechi Mitsuhide,
træder Hideyoshi ind i det politiske tomrum.
Han var den daimyo, som reagerede hurtigst,
han havde besejret Mitsuhide i kamp
blot to uger efter Nobunagas død.
Og nu satte han Akechi Mitsuhides hoved på en stage…
…hvilket var en udmelding om,
at Hideyoshi ville være landets mest magtfulde daimyo.
Det var en advarsel til andre.
HISTORIKER
Hvis man gjorde oprør, endte man sådan.
Og det viste samtidig, at Hideyoshi
var ham, som dræbte oprøreren.
Det var hans pressemeddelelse.
Hideyoshi var født uden efternavn i jævne kår.
Nogle har antydet, at han var født som udstødt.
Han avancerede i kraft af sin dygtighed, intelligens og snuhed.
Hideyoshi…
Hans fremgang kan bedst beskrives som kometagtig.
Mange af bondestanden deltager i krige i denne periode som fodsoldater,
men at avancere til det, vi i dag kalder officerstanden?
Det sker yderst sjældent.
Og derfor er Hideyoshi nu i en position,
som må have virket helt ubegribelig for en mand af hans sociale status.
Han har en kolossal magt.
Selv om Hideyoshi er blevet Japans mest magtfulde daimyo,
og har opnået legitimitet, fordi han hævnede sin herres død,
er han stadig i fare.
Mægtige daimyo i andre dele af Japan, i vest og øst,
og andre daimyo, som var Nobunagas vasaller,
vil gerne selv have magten.
Så han kan ikke føle sig sikker,
men han har den mest fordelagtige position.
Hideyoshis kone var fru Nene.
og hun var afgørende i hans bestræbelser for at tage over efter Nobunaga.
Hun var det vigtigste menneske i Hideyoshis liv.
Hun var en stor støtte. Hun var hans klippe.
Hun bestemte alt på Osaka-borgen.
Hun skulle opretholde ro og orden.
Hun var faktisk daimyo i hans fravær.
Når Hideyoshi var på felttog, udvekslede de breve.
Nene har også rådgivet Hideyoshi om, hvad han skal gøre med sine gidsler,
indgåelse af alliancer,
og hvilke betingelser han skal give andre mennesker.
Nene og Hideyoshi begyndte at betragte Japan som deres land.
De betragtede Japan som et guddommeligt rige, de kunne herske over.
Det var nu, Hideyoshis skæbne skulle afgøres.
Han har muligheden for at overtage Nobunagas territorier,
men først skulle han neutralisere den tilbageværende opposition
fra resten af familien Oda.
Efter Mitsuhides kup var to af Nobunagas sønner i live.
Den ældste hed Nobutaka, den yngste Nobukatsu.
Oda Nobukatsu hævdede, at han var Nobunagas sande arvtager,
og at Hideyoshi havde begået et ulovligt kup.
Oda Nobutaka reagerede ved omgående
at søge allierede for at forhindre opkomlingen Hideyoshi i
at tilrane sig hans position.
Oda Nobutaka fandt tidligere generaler under Oda Nobunaga.
En var en meget betydningsfuld general ved navn Shibata Katsuie.
Katsuie havde kæmpet sammen med Nobunaga siden slaget på Okehazama
og havde også deltaget
i slagene ved Anegawa og Nagashino og i den lange kampagne mod Ikko-ikki.
Og han var stadig trofast overfor Nobunagas minde,
så han var en naturlig allieret for Oda Nobutaka.
Han var en formidabel fjende.
Og Shibata Katsuie tænker: "Her er min chance.
Nu kan jeg rydde Hideyoshi af vejen og styrke min egen position
som Oda-klanens overhoved."
Og det fører til et opgør mellem Hideyoshi og Shibata.
For Shibata Katsuies var den største hindring,
at han ikke straks indlede en militæraktion mod Hideyoshi,
og det skyldtes simpelthen vejret.
Det var nu vinter,
og bjergene mellem hans provins og Kyoto var dækkede af sne.
Han måtte vente til foråret med at angribe,
og det gav Hideyoshi en kolossal fordel.
I vintermånederne
forstærker Hideyoshi sine tre forter, som bevogter bjergpasset,
for at bremse Katsuies fremrykning.
Derefter belejrer Hideyoshi den nærliggende borg Gifu,
som Katsuies allierede besad.
GIFU-BORGEN
Da forårets tøvejr sætter ind,
rykker Katsuie ud for at indtage forterne i bjergene.
Hvis det lykkes for ham,
vil Hideyoshis drøm om at herske over Japan få en brat ende.
KITANOSHO-BORGEN (SHIBATA KATSUIES HOVEDKVARTER) 1583
Da forårets tøvejr satte ind,
sendte Shibata Katsuie en stor styrke ud
for at indtage de tre grænseforter,
som Hideyoshi havde bygget på bjergtoppene.
Kun sådan kunne hans hær passere sikkert igennem.
I første omgang lykkedes det.
Katsuies mænd besejrede de to første forter fuldstændig.
De overlevende forsvarere flygtede i sikkerhed på det tredje.
Det hed Shizugatake, og det var det største af de tre.
Shibata Katsuie omgrupperede sin styrke for at opnå den sidste sejr,
som ville sikre hans fremrykning mod Hideyoshi.
Hvis Shizugatake faldt,
betød det enden på Hiteyoshis herredømme.
Der stod utroligt meget på spil for Hideyoshi.
Der var nu sat gang i den mest afgørende magtkamp
i Japans historie.
Tekster af: Henriette Saffron